CELEX: 62013CN0670
Language: et
Date: 2013-12-13 00:00:00
Title: Kohtuasi C-670/13 P: The Cartoon Network, Inc. 13. detsembril 2013 esitatud apellatsioonkaebus Üldkohtu (seitsmes koda) 2. oktoobri 2013 . aasta otsuse peale kohtuasjas T-285/12: The Cartoon Network, Inc. versus Siseturu Ühtlustamise Amet (kaubamärgid ja tööstusdisainilahendused)

22.2.2014   
            
            
               ET
            
            
               Euroopa Liidu Teataja
            
            
               C 52/29
            
         The Cartoon Network, Inc. 13. detsembril 2013 esitatud apellatsioonkaebus Üldkohtu (seitsmes koda) 2. oktoobri 2013. aasta otsuse peale kohtuasjas T-285/12: The Cartoon Network, Inc. versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-670/13 P)
   2014/C 52/54
   Kohtumenetluse keel: inglise
   
      Pooled
   
   
      Apellant: The Cartoon Network, Inc. (esindaja: solicitor I. Starr)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Boomerang TV, SA
   
      Apellandi nõuded
   
   Apellant palub Euroopa Kohtul:
   
               —
            
            
               tühistada vaidlustatud kohtuotsus ja vaidlusalune ühtlustamisameti otsus, või
            
         
               —
            
            
               tühistada vaidlustatud kohtuotsus ja saata kohtuasi Üldkohtule tagasi, ja
            
         
               —
            
            
               mõista apellandi kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
               1)
            
            
               
                  Euroopa Liidu Kohtu põhikirja (edaspidi „põhikiri”) artiklite 36 ja 53 rikkumine
               
               Põhikirja artiklid 36 ja 53 sätestavad, et Üldkohus peab sedastama põhjused, millel tema otsused rajanevad. Vaidlustatud kohtuotsuses rikkus Üldkohus õigusnormi, kui jättis põhjendamata oma järelduse, et asjaomane avalikkus koosneb üksnes erialaasjatundjatest.
            
         
               2)
            
            
               
                  Nõukogu määruse nr 207/2009/EÜ
                   (1)
                  artikli 8 lõike 1 punkti b rikkumine: asjaomast avalikkust puudutavate faktide moonutamine
               
               
                           2.1.
                        
                        
                           Üldkohus rikkus õigusnormi, kui järeldas, et asjaomane avalikkus koosneb üksnes erialaasjatundjatest, ja menetlusse astuja ühenduse kaubamärgiga hõlmatud teenuste tarbija on sama asjaomane avalikkus kui taotletava kaubamärgiga hõlmatud teenuste tarbija, kuna see järeldus tugineb Üldkohtule esitatud tõendite moonutamisel. Üldkohus ja apellatsioonikoda oleksid pidanud oma hinnangus piirduma ühenduse kaubamärgitaotluses märgituga, või teisel juhul
                        
                     
                           2.2.
                        
                        
                           Kui Üldkohus ei eksinud, järeldades, et nii ühenduse kaubamärgi kui taotletava kaubamärgi asjaomane avalikkus koosneb üksnes erialaasjatundjatest, siis oleks Üldkohus pidanud leidma, et taotletava tähise ja menetlusse astuja kaubamärgi segiajamine ei ole tõenäoline, kuna kõnealused erialaasjatundjate tähelepanelikkuse aste on suurem.
                        
                     
         
               3)
            
            
               
                  Nõukogu määruse nr 207/2009/EÜ artikli 8 lõike 1 punkti b rikkumine: teenuste sarnasust puudutavate faktide moonutamine, ja nõukogu määruse nr 207/2009/EÜ artikli 75 rikkumine
               
               Üldkohus rikkus õigusnormi, kui järeldas, et ühenduse kaubamärgi taotlusega hõlmatud teenused on menetlusse astuja kaubamärgiga hõlmatud teenustega sarnased, kui arvestada muu seas nende olemust, otstarvet, kasutajaid ja asjaomast avalikkust. Peale selle rikkusid Üldkohus ja apellatsioonikoda õigusnormi, kui võtsid omal algatusel arvesse teatavaid fakte.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, 24.3.2009, lk 1).